Linguae Kartvelianae
Linguae Kartvelianae (Georgiane ქართველური ენები), etiam Iberianae et olim Caucasicae Meridianae appellatae, sunt familia linguarum ex Caucaso orta et in usu praecipue in Georgia, et inter magnos loquentium nativorum greges in Russia, Irania, Civitatibus Foederatis, Unione Europaea, Israele, et boreorientalibus Turciae regionibus. Sunt 5.2 milliones loquentium linguarum Kartvelianarum per orbem terrarum habitantium. Haec familia linguarum ad aliam familiam linguarum pertinere non scitur, qua re una ex primariis mundi familiis linguarum est. Primus fons litterarum in lingua Kartveliana est inscriptiones Bir el Qutt in lingua Georgiana, Asomtavruli scripto Georgiano antiquo in monasterio Georgiano prope Bethleem perscriptae, quae ab anno 430 supersunt. Scriptum Georgianum est systema scribendi ad omnes linguas Kartvelianas scribendas adhibitum, sed lingua Lazica in Turcia etiam scripto Latino scribitur. Lingua Mingrelica et lingua Suanica etiam linguae Kartvelianae sunt. Linguae Kartvelianae sunt linguarum Caucasicarum pars; altera pars sunt linguae Caucasicae Septentrionales.